**DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO**

2021 m. lapkričio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patikslinti Rokiškio rajono savivaldybės tarybos 2021 m. vasario 26 d. sprendimą Nr. TS-17 „Dėl Rokiškio rajono savivaldybės biudžeto 2021 metams patvirtinimo“:

1.1. padidinti 1 priede patvirtintą savivaldybės biudžeto pajamų dalį **~~699,99557~~ 731,80481 tūkst. eurų**, iš jų:

1..1.1. gyventojų pajamų mokesčio planą – 491,7 tūkst. eurų;

1.1.2. nekilnojamojo turto mokesčio planą – 3,0 tūkst. eurų;

1.1.3. valstybės rinkliavos planą – 11,3 tūkst. eurų;

1.1.4. vietinių rinkliavų planą – 36,4 tūkst. eurų;

1.1.5. pajamų už teikiamas paslaugas planą – 47,7 tūkst. eurų;

1.1.6. pajamų iš baudų ir konfiskuoto turto ir kitų netesybų planą – 2,7 tūkst. eurų;

1.1.7. kitų neišvardytų pajamų planą – 9,04 tūkst. eurų;

1.1.8. materialiojo ir nematerialiojo turto realizavimo pajamų planą – 22,6 tūkst. eurų;

1.1.9. valstybės biudžeto dotacijos planą –~~75,55557~~ 107,36481 tūkst. eurų (specialiąją tikslinę dotaciją valstybinėms (valstybės perduotoms savivaldybėms) funkcijoms vykdyti ~~– 42,3~~ 40,4 tūkst. eurų, kitą dotaciją einamiems tikslams – ~~33,2557~~ 66,96481 tūkst. eurų).

 2. 1, 2 priedus išdėstyti nauja redakcija (pridedama).

3. Patikslinti 3, 4, 5, 6 priedus (pridedama).

4. Skelbti šį sprendimą savivaldybės interneto svetainėje ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**TEIKIAMO SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

 **Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

 Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

 **Pajamos**. 2021m. lapkričio 1d. atskirų mokesčių ir pajamų metinės užduotys viršytos 85,04 tūkst. eurų. Virš plano gautomis sumomis siūloma didinti nekilnojamojo turto mokesčio planą 3,0 tūkst. eurų, valstybės rinkliavos – 11,3 tūkst. eurų, vietinių rinkliavų – 36,4 tūkst. eurų, pajamų už teikiamas paslaugas – 47,7 tūkst. eurų, pajamų iš baudų ir konfiskuoto turto ir kitų netesybų – 2,7 tūkst. eurų, kitų neišvardytų pajamų – 9,04 tūkst. eurų, materialiojo ir nematerialiojo turto realizavimo pajamų – 22,6 tūkst. eurų. Gyventojų pajamų mokesčio planas neįvykdytas, tačiau, įvertinę gautas įplaukas už 10 mėnesių ir surinkimą už tą patį laikotarpį, prognozuojame, kad padidinta GPM užduotis bus įvykdyta. Iki metinio plano trūksta GPM 3,4 mln. eurų, o pernai už  paskutinius 2 metų mėn. gavome  3,7 mln. Šių rugpjūčio–spalio mėn. GPM įplaukos vidutiniškai apie 30 proc. didesnės nei už tą patį  2020 metų laikotarpį. Todėl siūlome GPM planinę užduotį didinti 491,7 tūkst. eurų.

 Iš valstybės biudžeto gauta ~~75,55557~~ 107,36481 tūkst. eurų dotacijų. Specialiosios tikslinės dotacijos valstybinėms (valstybės perduotoms savivaldybėms) funkcijoms vykdyti papildomai gauta ~~42,3~~ 40,4 tūkst. eurų. Vienoms funkcijoms buvo padidintos lėšos (socialinėms paslaugoms -83,0 tūkst. eurų, socialinei paramai mokiniams – 13,5 tūkst. eurų), kitoms, įvertinus panaudojimą, sumažintos (laidojimo išmokoms – 13,2 tūkst. eurų, visuomenės sveikatos priežiūros funkcijai vykdyti – 5 tūkst. eurų, neveiksnių asmenų būklei peržiūrėti – 1 tūkst. eurų, civilinei saugai-1,9 tūkst.eurų).

 Kita dotacija iš Sveikatos apsaugos ministerijos skirta savivaldybės sveikatos priežiūros įstaigoms kompensuoti už patirtas išlaidas gydymui -darbo užmokesčiui kompensuoti ir vakcinacijai nuo COVID-19 ligos.

 Iš viso pajamas siūloma didinti ~~699,99557~~ **731,80481** tūkst.eurų. (1, 2, 3 priedai).

**Išlaidos** (4, 5, 6 priedai). Tikslinės lėšos iš valstybės biudžeto skiriamos atitinkamoms

 programoms ir asignavimų valdytojams, kurie vykdys programas.

 Savarankiškai funkcijai vykdyti asignavimų valdytojų atskiroms programoms ir išlaidoms nepanaudotos lėšos perskirstomos toms pozicijoms, kurioms lėšų trūksta. Tačiau dėl išaugusių komunalinių paslaugų kainų (šildymo, elektros, apšvietimo) bei socialinių išmokų ženklaus padidėjimo šio rezervo neužtenka. Todėl gautas ir planuojamas gauti pajamas 576,74 tūkst. eurų savarankiškai funkcijai vykdyti siūlome skirti būtiniausioms išlaidoms. Atskiroms priemonėms, išlaidoms siūlomos skirti lėšos pateiktos lentelėje. Pirminis sprendimo projektas ir sprendimo priedai patikslinti 2021-11-22.



|  |  |  |  |  |  |
| --- | --- | --- | --- | --- | --- |
| 33 | Savivaldybės admninistracijos kitos išlaidos | 1 |   | 8 | 10-11 mėn. išlaidoms (skola) |
| 34 | Socialinės paramos ir sveikatos skyrius-rezidentūros išlaidoms padengti | 4 |   | 4 |  už rezidentų studijas |
| 35 | M/D Ąžuoliukas Kavoliškio sk. | 2 |   | 7,1 |  šildymas, elektra, vanduo, šiukšlės |
| 36 | Priešgaisrinė tarnyba | 1 |   |  | Juodupės ugniagesių komandos pastato garažo vartams pakeisti. Vadovas informavo, kad iki metų pabaigos darbų nepavyks atlikti, todėl lėšos perkeliamos L/D Varpelis- komunalinėms paslaugoms- 1,820 tūkst.eurų ir 6,18 tūkst.eurų- subsidijoms gamintojams už šilumos energiją . |
| 37 | Švietimo centras | 2 |   | 0,2 | sodra |
| 38 | Kultūros centras | 3 |   | 9,7 | šildymas |
| 39 | Socialinės paramos ir sveikatos skyrius | 4 |   | 175,45 | lapkričio mėn. išmokoms 160 ir kitoms funkcijoms |
| 39 | Statybos ir infrastruktūros plėtros skyrius | 5 |   | 106,18 | subsidijos gamintojams už šilumos energiją |
| 40 | 5 |   | 50 | Projektų, fInansuojamų iš ES ir kitų fondų paramos, valstybės investicijų programos, savivaldybės daliai  |
| 41 |   |   | 10 | Kapitalo investicijos ir ilglaikio turto remontas |
| 42 | Turto valdymo ir ūkio skyrius | 6 |   | 50 | nuostolingų maršrutų išlaidoms kompensuoti |
| 43 | L/D/ Varpelis  | 2 |   | 1,82 |  šildymas, elektra, vanduo, šiukšlės |
| 43 |   |   |   | **576,74** |   |

 **Laukiami rezultatai**. Bus užtikrintas būtiniausių priemonių finansavimas.

 **Finansavimo šaltiniai ir lėšų poreikis.** Lėšos skiriamos iš valstybės biudžeto ir savivaldybės biudžeto.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė